chick lit-skrywer | chick lit-roman: › Erskine is ook die skrywer van Donatello en Volksie, destyds beskryf as die eerste chick lit-roman in Afrikaans wat deur ’n man geskryf is (Die Burger, 7 Desember 2017).
◊ [soms ook selfstandig gebruik]: › In Stellenbosch het ek vir my eerste twee jaar baie hard probeer om die cisgender-ding te doen. Eers met ’n Halloweenparty laas jaar het ek weer die moed gekry om ’n rok aan te trek (Du Toit Albertse, Klyntji, 22 November 2018). | TEENOOR: transgender | ENGELS: cisgender
› CRISPR-Cas9 tegniek om die genoom (= die volledige genetiese samestelling) van ’n organisme te redigeer, in 2012 ontwikkel deur Jennifer Doudna van die Universiteit van Kalifornië, Berkeley, en Emmanuelle Charpentier van die Max Planck-instituut vir Infeksiebiologie: › CRISPR-Cas9 kom in die natuur voor waar bakterieë dit gebruik om hulle teen virusse te beskerm (Charl van Rooyen, Landbouweekblad, 5 Julie 2019). › CRISPR-Cas9 werk soos ’n molekulêre skêr met ’n gidshond, wat ontleen is aan ’n natuurlike meganisme. Dit bestaan uit twee belangrike molekules wat ’n verandering (mutasie) aan die DNS aanbring. Die eerste is ’n ensiem (proteïen) genaamd Cas9. Dit is die molekulêre skêr wat die DNS kan knip op ’n spesifieke plek op die genoom sodat dele van die DNS bygevoeg of verwyder kan word. Die tweede is ’n stukkie RNS. (Die hoofrol van RNS is om as boodskapper op te tree en die instruksies aan die DNS oor te dra). Dié betrokke RNS is ’n vooraf-ontwerpte geenreeks van sowat 20 basispare wat op ’n stellasie gebou is. Dit tree op as die gidshond-RNS. Hierdie stellasie bind aan die DNS en die geenreeks lei die Cas9 soos ’n gidshond na die regte deel van die genoom waar dit moet gaan werk. Dit verseker die Cas9 – die genetiese skêr – sny op die regte plek. Die sel herken dat die DNS nou beskadig is en probeer dit herstel (Elsabé Brits, Netwerk24, 30 Oktober 2019).